Päivi Heikinheimo

Päivi Sinikka Heikinheimo (o.s. Kaivola; s. 1. heinäkuuta 1938 Tampere) on suomalainen laulaja (mezzosopraano).Otavan Iso Musiikkitietosanakirja 2, s. 571. Otava, Helsinki 1977.  Hän työskenteli pitkään lehtorina Sibelius-Akatemiassa.

Päivi Heikinheimo opiskeli pianonsoittoa Lahden musiikkiopistossa sekä musiikkitiedettä Helsingin yliopistossa ja suoritti siellä humanististen tieteiden kandidaatin tutkinnon vuonna 1962. Yksinlaulua hän opiskeli Antti Koskisen ja isänsä Tauno Kaivolan (1912–1995) johdolla. Hän on suorittanut lisäopintoja Italiassa ja Länsi-Saksassa Erik Werban ja Hermann Reutterin johdolla.

Heikinheimo piti ensikonserttinsa Helsingissä vuonna 1970 ja debytoi samana vuonna Suomen Kansallisoopperassa. Hänet tunnetaan lied- ja oratoriolaulajana sekä Suomessa että ulkomailla. Hän työskenteli lehtorina Sibelius-Akatemiassa vuodesta 1984 ja toimi laulun koulutuslinjan johtajana 1990–1996.Virtamo, Keijo (toim.): Otavan musiikkitieto, s. 135. Otava, Helsinki 1997.  Hän on myös suomentanut musiikkiaiheista kirjallisuutta.

Päivi Heikinheimon puoliso oli musiikkiarvostelija Seppo Heikinheimo.

Diskografia
 Lieder recital (1973)
 Oi muistatko vielä sen virren (1977)
 Lauluja rakkaudesta ja kuolemasta (2008)

Lähteet

 Aiheesta muualla 


Luokka:Suomalaiset mezzosopraanot
Luokka:Vuonna 1938 syntyneet
Luokka:Elävät henkilöt